Արձանագրություն 10

 13.05.2022թ ք.Ստեփանավան

Ս/թ մայիսի 13-ին Ստեփանավան համայնքի համայնքապետարանի նիստերի դահլիճում տեղի ունեցավ Ստեփանավան համայնքի ավագանու հերթական նիստը:Նիստին մասնակցում էին ավագանու 21 անդամներից 14-ը, համայնքապետարանի բաժնի պետեր, մասնագետներ, համայնքապետարանի աշխատակիցներ:

Համայնքի ղեկավար Արմեն Գրիգորյանը ներկայացրեց օրակարգը՝

1. Հայաստանի Հանրապետության Լոռու մարզի Ստեփանավան համայնքի 2022 թվականի բյուջեում փոփոխություններ կատարելու մասին:
2. Ստեփանավան համայնքի սոցիալ-տնտեսական զարգացման 2022-2026թթ հնգամյա ծրագիրը հաստատելու մասին:
3. Հայաստանի Հանրապետության Լոռու մարզի Ստեփանավան համայնքի հողամասերը վարձակալության և կառուցապատման իրավունքով տրամադրելու նպատակով մրցութային հանձնաժողով ստեղծելու մասին:
4. Համայնքի ղեկավարին կից կանանց և երիտասարդության հարցերով խորհրդակցական մարմնի ձևավորման և գործունեության կարգը հաստատելու մասին:
5. Համայնքի ղեկավարին կից քաղաքաշինության, հողօգտագործման, տնտեսական ենթակառուցվածքների, կոմունալ տնտեսության, շրջակա միջավայրի պաշտպանության և տրանսպորտի հարցերի խորհրդակցական մարմին ստեղծելու մասին:
6. Ստեփանավանի համայնքապետարանի աշխատակազմի համայնքային ծառայողի դրույքաչափի նկատմամբ հավելավճար սահմանելու և 06.03.2017 թվականի Ստեփանավան համայնքի ավագանու թիվ 11-Ա որոշումը ուժը կորցնելու մասին:
7. Համակարգիչներ և ցանցային սվիչներ ձեռք բերելու նպատակով մեկ անձից գնում կատարելու մասին:
8. Համայնքային սեփականություն հանդիսացող գյուղատնտեսական նշանակության հողամասը վարձակալության տրամադրելու մասին:
9. Ստեփանավան համայնքի Կաթնաղբյուր գյուղի վարչական սահմաններում գտնվող 20 հա պետական սեփականության արոտավայրը վարձակալությամբ տրամադրելու մասին:
10. Համայնքային սեփականություն հանդիսացող հողերի օտարման մասին:
11. **Համայնքի սոցիալապես անապահով ընտանիքներին սոցիալական օգնություն հատկացնելու մասին:**
12. ՀՀ Լոռու մարզի Ստեփանավան համայնք Ստեփանավան քաղաքի Մ. Բաղրամյան փողոց 124/2 հասցեում գտնվող Արթուր Ֆուրդենիկի Վարդումյանին սեփականության իրավունքով պատկանող 37.6 քմ ներքին մակերեսով խանութի շենքի զբաղեցրած 50.21 քմ արտաքին մակերեսով հողամասը ուղղակի վաճառքով օտարելու մասին:
13. Սուբվենցիոն ծրագրերի մրցույթն իրականացնելու մասին:
14. Ստեփանավան համայնքի բնակիչ Սեդա Հակոբյանին դրամական աջակցություն տրամադրելու մասին:
15. Փոխադրամիջոցի գույքահարկի արտոնություն սահմանելու մասին:
16. Ստեփանավան համայնքի ավագանու երկրորդ նստաշրջանի հինգերորդ նիստի գումարման օրը սահմանելու մասին:

Օրակարգը քվեարկեց միաձայն, նիստը սկսեց իր աշխատանքը

Լսեցին Հայաստանի Հանրապետության Լոռու մարզի Ստեփանավան համայնքի 2022 թվականի բյուջեում փոփոխություններ կատարելու մասին:

Զեկուցողը Ն. Այվազյանը մանրամասն ներկայացրեց 2022թ. Ստեփանավան համայնքի բյուջեում կատարվող փոփոխությունները:Քննարկումից հետո ավագանին միաձայն ընդունեց կատարված փոփոխությունները:

Լսեցին Ստեփանավան համայնքի սոցիալ-տնտեսական զարգացման 2022-2026թթ հնգամյա ծրագիրը հաստատելու մասին:

Զեկուցողը՝ Գ. Ղալաչյանը նշեց, որ Ստեփանավան համայնքի սոցիալ-տնտեսական զարգացման 2022-2026թ. հնգամյա ծրագիրը կազմվել է համայնքապետարանի բոլոր աշխատակիցների, փորձագետների հետ միասին: Ներկայացված են զարգացման հեռանկարները և տեսլականները: Համայնքի ավագանին միաձայն հաստատեց զարգացման ծրագիրը:

Լսեցին Հայաստանի Հանրապետության Լոռու մարզի Ստեփանավան համայնքի հողամասերը վարձակալության և կառուցապատման իրավունքով տրամադրելու նպատակով մրցութային հանձնաժողով ստեղծելու մասին:

Զեկուցողը՝ Ս. Մելիքսեթյանը ներկայացրեց հանձնաժողովի կազմը, որում ընդգրկված են համայնքապետարանի աշխատակիցներ, վարչական բնակավայրերի ղեկավարներ:Հանձնաժողովի նախագահը համայնքի ղեկավարն է :Համայնքի ավագանին միաձայն հաստատեց հանձնաժողովի կազմը:

Լսեցին Համայնքի ղեկավարին կից կանանց և երիտասարդության հարցերով խորհրդակցական մարմնի ձևավորման և գործունեության կարգը հաստատելու մասին:

Զեկուցողը ՝ Գ. Ղալաչյանը որ դեռևս 2021թ-ին ավագանու կողմից հաստատվել է հասարակական կարգով գործող խորհրդակցական մարմինների քանակը և անվանումները:Գ. Ղալաչյանը մանրամասն ներկայացրեց խորհրդակցական մարմնի ձևավորման կարգը և խորհրդակցական մարմնին անդամության դիմումի ձևերը:Համայնքի ավագանին միաձայն հաստատեց

Լսեցին Համայնքի ղեկավարին կից քաղաքաշինության, հողօգտագործման, տնտեսական ենթակառուցվածքների, կոմունալ տնտեսության, շրջակա միջավայրի պաշտպանության և տրանսպորտի հարցերի խորհրդակցական մարմին ստեղծելու մասին:

 Զեկուցողը՝ Գ. Ղալաչյանը ներկայացրեց խորհրդակցական մարմնի կազմը, որի նախագահը համայնքի ղեկավարն է , իսկ անդամները համայնքապետարանի աշխատակիցներ, համայնքի ավագանու անդամներ,հասարակական կազմակերպությունների ներկայացուցիչներ:Համայնքի ավագանին հաստատեց խորհրդակցական մարմնի կազմը

Լսեցին Ստեփանավանի համայնքապետարանի աշխատակազմի համայնքային ծառայողի դրույքաչափի նկատմամբ հավելավճար սահմանելու և 06.03.2017 թվականի Ստեփանավան համայնքի ավագանու թիվ 11-Ա որոշումը ուժը կորցնելու մասին:

Զեկուցողը ՝ Գ. Ղալաչյանը նշեց համայնքային ծառայության տվյալ պաշտոնի ենթախմբին համապատասխանող դասային աստիճան ունենալու համար սահմանվում է տվյալ խմբի դրույքաչափի 5 %-ի չափով հավելավճար:Տվյալ պարագայում առաջարկվում է ՔԿԱԳ աշխատակից Օֆելյա Վահանյանի աշխատավարձը ավելացնել 5 % հավելավճար, որը կազմում է 8000 ՀՀ դրամ:

Համայնքի ավագանին միաձայն հաստատեց:

Լսեցին Համակարգիչներ և ցանցային սվիչներ ձեռք բերելու նպատակով մեկ անձից գնում կատարելու մասին:

Զեկուցողը՝ Ն. Այվազյանը նշեց, որ համակարգիչներ և սվիչներ ձեռք բերելու համար անհրաժեշտություն է առաջացել կատարել գնում մեկ անձից , քանի որ հայտարարված երկու մրցույթների մասնակիցների կողմից առաջարկված գները գերազանցել են նախահաշվային գները:Մեկ անձից գնում կատարելու համար անհրաժեշտ է համայնքի ավագանու համաձայնությունը:Ավագանին մեկ ձեռնպահ և 13 կողմ ձայներով քվեարկեց բարձրացված հարցին:

Լսեցին Համայնքային սեփականություն հանդիսացող գյուղատնտեսական նշանակության հողամասը վարձակալության տրամադրելու մասին:

Զեկուցողը ՝ Ս. Ֆրանգյանը նշեց Ստեփանավան համայնքի Ուրասար գյուղում կա համայնքային սեփականության գյուղատնտեսական նշանակության 70 հա 4-րդ կարգի արոտավայր, որը առաջարկվում է վարձակալությամբ տրամադրել:Մեկնարկային գին առաջարկվում է սահմանել 200000երկու հարյուր հազարՀՀ դրամ :Համայնքի ավագնին 1 ձեռնպահ և 13 կողմ ձայններով տվեց իր համաձայնությունը:

Լսեցին Ստեփանավան համայնքի Կաթնաղբյուր գյուղի վարչական սահմաններում գտնվող 20 հա պետական սեփականության արոտավայրը վարձակալությամբ տրամադրելու մասին:

Զեկուցողը ՝ Ս. Ֆրանգյանը նշեց, որ Կաթնաղբյուր վարչական բնակավայրում կա պետական սեփականության հանդիսացող 84118 հա, 06-051-1013-0001 ծածկագիր, 872236 հա, 06-051-0994-0001 ծածկագիր, 27077 հա ,06-051-0997-0001 ծածկագրից 0.0547 հա 4-րդ կարգի գյուղատնտեսական նշանակության արոտները 3 տարի ժամկետով առանց մրցույթի վարձակալության տրամադրելու մասին :Ընդհամենը 20 հա արոտի համար վարձավճարի գին է սահմանում 500000հինգ հարյուր հազար ՀՀ դրամ: Համայնքի ավագանին միաձայն հաստատեց:

Լսեցին Համայնքային սեփականություն հանդիսացող հողերի օտարման մասին:

Զեկուցողը ՝ Ս. Ֆրանգյանը նշեց, որ Ստեփանավան համայնքի զարգացման, քաղաքաշինական ծրագրի իրականացման համար անհրաժեշտություն է առաջացել օտարել համայնքային սեփականության հանդիսացող հողեր:Առաջարկվում է սահմանված կարգով օտարել հողամասերը:Համայնքի ավագանին տվեց իր համաձայնությունը հողամասերը օտարելու համար:

Լսեցին **Համայնքի սոցիալապես անապահով ընտանիքներին սոցիալական օգնություն հատկացնելու մասին:**

**Զեկուցողը՝ Հ. Մովսիսյան նշեց, որ Ստեփանավան համայնքի ղեկավարին են դիմել համամայնքի բնակիչներ խնդրանքով տրամադրել սոցիալական աջակցություն:Ստեղծված մշտական գործող հանձնաժողովը կատարել է տնայցեր, գնահատել է ընտանիքների սոցիալական վիճակը և տվել է համաձայնություն այդ ընտանիքներին սոցիալական աջակցություն տրամադրելու մասին:Համայնքի ավագանին տվեց իր համաձայնությունը այդ ընտանիքներին օգնություն տրամադրելու համար:**

**Լսեցին** ՀՀ Լոռու մարզի Ստեփանավան համայնք Ստեփանավան քաղաքի Մ. Բաղրամյան փողոց 124/2 հասցեում գտնվող Արթուր Ֆուրդենիկի Վարդումյանին սեփականության իրավունքով պատկանող 37.6 քմ ներքին մակերեսով խանութի շենքի զբաղեցրած 50.21 քմ արտաքին մակերեսով հողամասը ուղղակի վաճառքով օտարելու մասին:

Զեկուցողը՝ Ս. Ֆրանգյանը նշեց , որ Բաղրամյան 124-2 հասցեում գտնվող Արթուր Վարդումյանի սեփականության իրավունքով պատկանող խանութի շենքի զբաղեցրած 0.005031հա արտաքին մակերեսով հողամասը կադաստրային արժեքով 145271 ՀՀ դրամով ուղղակի վաճառքի ձևով օտարվում է Արթուր Վարդումյանին:

Լսեցին Սուբվենցիոն ծրագրերի մրցույթն իրականացնելու մասին:

Զեկուցողը ՝ Լ. Քալանթարյանը նշեց, որ սուբվենցիոն ծրագրերը պետք է ավարտված լինեն 2022թ-ին բայց մրցույթի դեպքում ժամկետներում չի տեղավորվում:Դրա համար անհրաժեշտ է մրցույթը իրականացնել «Գնումների մասին» ՀՀ օրենքին համապատասխան հայտերի ներկայացման ժամկետը 15 օրացույցային օր է :Անհրաժեշտ է ավագանու անդամների թույլտվությունը սուբվենցիոն 8 ծրագրերի մրցույթը իրականացնել «Գնումների մասին» ՀՀ օրենքի 20-րդ հոդվածի 4-րդ կետով սահմանված կարգով:Համայնքի ավագանին տվեց իր համաձայնությունը:

Լսեցին Ստեփանավան համայնքի բնակիչ Սեդա Հակոբյանին դրամական աջակցություն տրամադրելու մասին:

Զեկուցողը Հ. Մովսիսյանը նշեց, որ Ստեփանավան համայնքի ղեկավարին է դիմել համայանքի բնակիչ Սեդա հակոբյանը խնդրանքով 50000 ՀՀ դրամ թոռան համար դեղորայք ձեռք բերելու համար, քանի որ վերջինս տառապում է սուր շնչառական հիվանդությամբ:Համայնքի ավագանին բավարարեց դիմամատուի խնդրանքը:

Լսեցին Փոխադրամիջոցի գույքահարկի արտոնություն սահմանելու մասին:

Զեկուցողը Ն. Այվազյանը նշեց, որ Ստեփանավանի « Լոռէ փրկարարական ջոկատ » կազմակերպության ղեկավար Ա. Առաքելյանը դիմել է Ստեփանավան համայնքի ղեկավարին կազմակերպությանը պատկանող Toyota SEQWOLA 47 տրանսպորտային միջոցի նկատմամբ փոխադրամիջոցի գույքահարկի արտոնություն սահմանելու մասին:Նշված տրանսպորտային միջոցը արտակարգ իրավիճակներում օգնություն է ցուցաբերում բնակչությանը , կատարում է որոնողափրկարարական աշխատանքներ, ինչպես նաև Ստեփանավան համայնքի տարածքում արտակարգ իրավիճակներում ծառայում է որպես շարժական կառավարման կենտրոն:Համայնքի ավագնին միաձայն քվեարկեց:

Լսեցին Ստեփանավան համայնքի ավագանու երկրորդ նստաշրջանի հինգերորդ նիստի գումարման օրը սահմանելու մասին:

Զեկուցողը՝ Գ. Ղալաչյանը ներկայացրեց հաջորդ նիստի գումարման օր հաստատել հունիսի 17-ին ժամը 14.00-ին: Համայնքի ավագանին հաստատեց:

Օրակարգը սպառվեց ,նիստը ավարտեց իր աշխատանքը: